CELEX: 62017TN0780
Language: sk
Date: 2017-11-29 00:00:00
Title: Vec T-780/17: Žaloba podaná 29. novembra 2017 – US/ECB

12.2.2018   
            
            
               SK
            
            
               Úradný vestník Európskej únie
            
            
               C 52/34
            
         Žaloba podaná 29. novembra 2017 – US/ECB
   (Vec T-780/17)
   (2018/C 052/46)
   Jazyk konania: francúzština
   
      Účastníci konania
   
   
      Žalobca: US (v zastúpení: L. Levi a A. Blot, avocats)
   
      Žalovaná: Európska centrálna banka
   
      Návrhy
   
   Žalobca navrhuje, aby Všeobecný súd:
   
               —
            
            
               vyhlásil túto žalobu za prípustnou a dôvodnú,
            
         a v dôsledku toho:
   
               —
            
            
               zrušil hodnotiacu správu z roku 2016 (vzťahujúcu sa na obdobie od 1. septembra 2015 do 1. septembra 2016), doručenú žalobcovi 30. novembra 2016 a rozhodnutie z 15. decembra 2016 týkajúce sa Annual Salary and Bonus Review (ročné preskúmanie platov a prémií) za rok 2016, doručené žalobcovi 9. januára 2017,
            
         
               —
            
            
               zrušil rozhodnutie ECB z 3. mája 2017, ktorým boli zamietnuté návrhy na správne preskúmanie, ktoré podal žalobca 15. februára 2017 a 9. marca 2017,
            
         
               —
            
            
               zrušil rozhodnutie ECB z 12. septembra 2017, doručené žalobcovi 19. septembra 2017, ktorým bola zamietnutá sťažnosť žalobcu podaná 7. júla 2017,
            
         
               —
            
            
               priznal náhradu škody za vzniknutú ujmu,
            
         
               —
            
            
               zaviazal žalovanú na náhradu všetkých trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza štyri žalobné dôvody, pokiaľ ide o návrh na zrušenie hodnotiacej správy za rok 2016:
   
               1.
            
            
               Prvý žalobný dôvod je založený na porušení povinnosti odôvodnenia, keďže hodnotiaca správa žalobcu obsahovala len všeobecnú a opakujúcu sa kritiku.
            
         
               2.
            
            
               Druhý žalobný dôvod je založený na zjavne nesprávnom posúdení, ktoré postihuje spornú hodnotiacu správu.
            
         
               3.
            
            
               Tretí žalobný dôvod je založený na zneužití právomoci, na obťažovaní, ktoré utrpel žalobca, na porušení povinnosti konať s náležitou starostlivosťou a zásady riadnej správy veci verejných.
            
         
               4.
            
            
               Štvrtý žalobný dôvod je založený na procesnej vade, ktorej sa dopustila žalovaná pri vyhotovení spornej hodnotiacej správy.
            
         Žalobca ďalej uvádza žalobný dôvod založený na protiprávnosti pokynov pre postup ročného preskúmania platov a prémií a na porušení zásady právnej istoty, pokiaľ ide o rozhodnutie týkajúce sa hodnotenia za rok 2016.